CELEX: 62005TN0333
Language: et
Date: 2005-08-29 00:00:00
Title: Kohtuasi T-333/05: 29. augustil 2005 esitatud hagi — Ezerniece Liljeberg jt v. komisjon

12.11.2005   
            
            
               ET
            
            
               Euroopa Liidu Teataja
            
            
               C 281/29
            
         29. augustil 2005 esitatud hagi — Ezerniece Liljeberg jt v. komisjon
   (Kohtuasi T-333/05)
   (2005/C 281/54)
   Kohtumenetluse keel: prantsuse
   Pooled
   
      Hagejad: Kristine Ezerniece Liljeberg (Brüssel, Belgia) ja teised (esindajad: advokaadid G. Vandersanden, L. Levi ja C. Ronzi)
   
      Kostja: Euroopa Ühenduste Komisjon
   Hagejate nõuded
   
               —
            
            
               tühistada hagejate ametisse nimetamise otsus selles osas, millega määratakse nende palgaastmeks A*6;
            
         
               —
            
            
               sellest järelduvalt ennistada täielikult hagejate teenistuskäik (sh hinnang nende kogemusele seoses sel viisil ennistatud palgaastmega, nende õigus edutamisele ja pensioniõigus) koheldes neid täiesti võrdselt sama konkursi edukalt läbinud isikutega, kes töötavad teistes Euroopa Liidu institutsioonides peale komisjoni;
            
         
               —
            
            
               mõista Euroopa Keskpanga poolt kehtestatud intressimäärade alusel hagejate kasuks välja viivis kogusummalt, mis vastab nende teenistussevõtmise otsuses esitatud põhipalga ja selle palgaastme vahele, millele neil oleks pidanud olema õigus kuni nende õiguspärase palgaastme määramise otsuse tegemise kuupäevani;
            
         
               —
            
            
               mõista kõik kohtukulud välja kostjalt.
            
         Väited ja peamised argumendid
   Hagejad on komisjoni ametnikud, kes tegelevad jurist-lingvisti tööülesannetega ja kes võeti teenistusse enne 1. maid 2004 palgaastme LA 7/LA 6 konkursi tulemusel koostatud sobivate kandidaatide nimekirja põhjal. Personalieeskirjade XIII lisa artikli 1 lõige 2 näeb ette, et sellisel juhul võivad institutsioonid võtta jurist-lingviste teenitusse palgaastme A*6 asemel palgaastmele A*7. Ometi komisjon seda võimalust ei kasutanud ja võttis hagejad teenitusse palgaastmele A*6.
   Oma hagiavalduses vaidlustavad hagejad selle otsuse väites, et teised institutsioonid nimetasid samas olukorras olevad konkursi edukalt läbinud isikud palgaastmele A*7 ja et komisjon ise võtab jurist-lingviste ajutiste ametnikena teenistusse palgaastmele A*7. Sellest tulenevalt tuginevad hagejad võrdse kohtlemise ja mittediskrimineerimise põhimõtete, personalieeskirjade artikli 1d lõike 1, ametikoha ja palgaastme võrdsuse põhimõtte, Amsterdami lepingu artikli 9 lõike 3 ja lõpetuseks personalieeskirjade XIII lisa artikli 13 lõike 2 rikkumisele.
   Lisaks väidavad hagejad, et nad said komisjonilt kinnituse palgaastmel A*7 teenistusse võtmise kohta ja sellest tulenevalt viitavad nad õiguspärase ootuse, õiguskindluse, hea halduse, hea usu, läbipaistvuse ja hoolsuskohustuse põhimõtete rikkumisele.